 A sị na ọ naghị adị mma onye búrú ọrụ ényí nisi, o were ọkpà na-abọ mbụzụ, maka na o nweghị úrù anụ mbụzụ ga-abara ya karịrị mpàtà ọrụ enyi o bù nisi. Nke ahụ wee bụrụ okwu. Ọ bụkwa nịgbasò ya bụ okwu ka e jìrì kpọkuo ma dụọ ndị otu Christ ka ha jidesie nzọpụta ha na okwùkwè ha na Chineke ike, mà lechàpụrụ ihe efu nke ụwa ọjọọ a na agụụ nke anụ anya, maka na ihe ọbụla nwèrè ụgwọ so ya.  Ọ bụ bishọọpụ ụka Anglịkan na dayọsiisì Awka, ma bụrụkwa onye a họptàrà ọhụụ dịka Archbishọọpụ nke mpaghara Niger, bụ Bishọọpụ Alexander Ibezim nyèrè ndụmọdụ a nokwuchukwu ya nụlọ ụka Saint Michaels And All Angels Anglican Church dị nIfite Awka, nofùfè nrò ịkwọ aka nisi nà ịkpọbàtá ndị mmadụ nòtù dị iche-iche.Bishọọpụ Ibezim, onye gbadoro ụkwụ nisiokwu nke na-asị Nihi Na Mmadụ Niile Emehìèwo mere ka a mara na a na-atụ anya na onye ọbụla bụ onye nke Chineke ga-abụ onye na-ebi ndụ dị ọcha, onye dị ike nekpere na onye dị nsọ wee na-echere ọbịbịa nke onyenweanyị Jesus Christ, ọbụnadị dịka o chètààrà ha na ọnwụ onye mmehie adịghị atọ Chineke ụtọ.Dịka ọ na-akatọ ibi ndụ ọjọọ dị iche-iche na-ewèta ọnwụ mberede na mbíbì, nke gụnyere ịbà notu nzuzo, izu ohi, ịgba akwụnakwụna, tinyere ihe ndị ọzọ dị otu ahụ; nnukwu onye ọzụzụ atụrụ ahụ gàrà nihu kpọkuo ndị ahụ a kwọrọ aka nisi ụbọchị ahụ ka ha bụrụ ezi ndị agha nke Christ, gbakụta ihe ọjọọ azụ ma màlitezie bibe ndụ ezi omume na ndụ izisà oziọma nke Jesus Christ neleghị anya nazụ, maka na nke ahụ ga-edubànye ha na ndụ ebighiebi.Nokwu ha nótuù nótù, onyeisi nchụaja nke ụlọụka Saint Michaels And All Angels Anglican Church dị nIfite Awka bụ Ụkọchukwu Kenechukwu Nwafọr, na ògbò ya nke ụlọụka Saint Johns Parish, Ọkpụnọ bụ Ụkọchukwu Onyekachukwu Egwuọnwụ kwupùtàrà neziokwu na ya bụ ọbịbịa nnukwu onye ọzụzụ atụrụ ahụ bịara emepeela anya ọtụtụ ndị mmadụ nime ka ha mara ihe a na-atụ anya naka ha dịka ndị òtù Christ, ma dụkwazie ndị ahụ natara oriri nsọ ụbọchị ahụ ka ha tinye ihe niile ha mụtàrà nọzụzụ ahụ nọrụ.A nọrọ na ya bụ òfùfè nrò wee kpọbàta ihe karịrị mmadụ narị abụọ na sakramenti ịnata oriri nsọ, ma kpọbatakwa imirikiti mmadụ nòtù ụmụnwaanyị bụ Womens Guild na òtù ndị nna bụ Fathers Fellowship nke ụlọ ụka abụọ ahụ. 